Toto je článok o ostrove v Jadranskom mori. O vrchu v Podbeskydskej vrchovine pozri *Korčuľa.*
Poloha Korčule
Ostrovy strednej Dalmácie
Korčula
Vela Luka
**Korčula** (taliansky *Curzola*, latinsky *Corcyra Nigra*, grécky *Korkyra Melaina*, staroslovansky: *Krkar*) je šiesty najväčší chorvátsky ostrov v strednej časti Jadranského mora. Má rozlohu 279 km² a 16 182 (2001) obyvateľov. Najvyšší vrch Klupca dosahuje výšku 568 m n. m..

Poloha
------

Korčula leží v strednej Dalmácii, západne od polostrova Pelješac a južne od Hvaru. Podnebie je stredomorské mierne, s priemernými teplotami 9,8°C v januári a 26,9°C v júli a zrážkovým úhrnom okolo 1 100 mm.

Obyvateľstvo
------------

Ostrov patrí do Dubrovnícko-neretvianskej župy a tvoria ho 4 opčiny:

* Korčula (5 889 obyv.)
* Blato (3 680 obyv.)
* Vela Luka (4 380 obyv.)
* Smokvica (1 012 obyv.)

Hospodárstvo
------------

Hospodárstvo ostrova je založené najmä na turistickom ruchu, no dôležitú úlohu má aj rybolov a poľnohospodárstvo. Hlavné cestné spojenie vedie celým ostrovom a spája takmer všetky sídla. Prístavy spájajú ostrov s mestami Orebić na polostrove Pelješac a Drvenik na pevnine. Dôležitým spojením je trajektová linka Split-Hvar-Korčula-Dubrovník a linka spájajúca Velu Luku so Splitom a ostrovom Lastovo. V lete sú prevádzkované i trajekty do talianskych prístavov.

Dejiny
------

Ostrov zažil antickú, byzantskú, benátsku, srbskú aj chorvátsku nadvládu, no história osídlenia siaha až do neolitu. Z tohto obdobia sa na Korčule zachovali pohrebné mohyly (zrejme Feničanov) a pozostatky gréckej kolónie. 

Slovania sem prišli v 7. storočí a od tej doby sa striedali obdobia benátskej, chorvátskej i srbskej nadvlády. Podľa tradície sa v meste Korčula narodil v roku 1254 Marco Polo, k čomu však nie sú žiadne spoľahlivé dôkazy. V roku 1797 bol ostrov pripojený k Habsburskej ríši a bola tak ukončená nadvláda Benátskej republiky. 

Po rozpade Rakúsko-Uhorska sa v roku 1918 stala Korčula aj celá Dalmácia súčasťou Kráľovstva Srbov, Chorvátov a Slovincov, od roku 1929 už pod názvom Juhoslovanské kráľovstvo. Počas II. svetovej vojny bol ostrov súčasťou autonómnej bánoviny Chorvátsko, načas mu vládlo fašistické Taliansko, juhoslovanskí partizáni a až po oslobodenie i fašistickí Nemci. Po oslobodení bola vytvorená Federatívna ľudová republika Juhoslávia a Korčula pripadla Ľudovej republike Chorvátsko, jednej zo šiestich republík Juhoslávie. Po roku 1991 sa ostrov stal súčasťou nezávislého Chorvátska.

Iné projekty
------------

Commons
* Spolupracuj na Commons Commons ponúka multimediálne súbory na tému **Korčula**

Externé odkazy
--------------

* Oficiálne webové stránky
* Chorvátske turistické združenie

Zdroj
-----

* *Tento článok je čiastočný alebo úplný preklad článku Korčula na českej Wikipédii.*

| * z
* d
* u
Chorvátske ostrovy |
| --- |
| 
* Biševo
* Brač
* Cres
* Čiovo
* Drvenik Mali
* Drvenik Veliki
* Dugi otok
* Hvar
* Ilovik
* Ist
* Iž
* Kaprije
* Koločep
* Kornat
* Korčula
* Krapanj
* Krk
* Lastovo
* Lopud
* Lošinj
* Male Srakane
* Mljet
* Molat
* Murter
* Olib
* Ošljak
* Pag
* Pašman
* Premuda
* Prvić
* Rab
* Rava
* Rivanj
* Sestrunj
* Silba
* Susak
* Šipan
* Šolta
* Ugljan
* Unije
* Vele Srakane
* Vir
* Vis
* Vrgada
* Zlarin
* Zverinac
* Žirje

 | Vlajka Chorvátska |